open-index/open-wikipedia-markdown huggingface dataset:
Bosai

:: *Apie muzikos instrumentą žr. [[Bosinė gitara]]*.

**Bosai** – kaimas Šakių rajono savivaldybėje, 6 km į šiaurę nuo Slavikų, 2 km į pietvakarius nuo kelio , pasienyje su Rusija.

## Gyventojai

## Šaltiniai
Elnininkystė

**Elnininkystė** – gyvulininkystės šaka; šiaurinių elnių auginimas ir panaudojimas žmogaus reikmėms. Kada įvyko elnių domestikacija nėra žinoma, tačiau jau apie 1000 m. pr. m. e. jie plačiai auginti šiaurės Sibire.

Elnininkystė yra vienas pagrindinių verslų poliarinėse srityse, kadangi dėl atšiauraus klimato ir trumpo vegetacinio laikotarpio žemdirbystei sąlygos sudėtingos, o kiti naminiai gyvūnai taip pat neprisitaikę prie didelių šalčių. Elnininkyste verčiasi šiaurės Sibiro tautos (nencai, chantai, dolganai, čiukčiai, koriakai, evenkai, evenai), Skandinavijoje gyvenantys samiai. Į Šiaurės Amerikos šiaurinę dalį taip pat buvo užveisti, bet nėra auginami. Su šiuo verslu susijęs ir klajokliškas gyvenimo būdas, kadangi elnių bandos turi būti genamos iš vasaros ganyklų tundroje į žiemos ganyklas miškatundrėje ar taigoje. Tarybiniais metais elnininkystė Rusijoje smarkiai smuko, dauguma gyventojų buvo priversti gyventi sėsliai. Dėl modernizacijos samiai taip pat vis mažiau užsiima elnių auginimu.

Elniai naudojami kaip transporto priemonė, valgoma jų mėsa, geriamas pienas, kraujas, iš elnio kailio gaminami drabužiai, dengiamos jarangos. Iš ragų, kaulų gaminami įrankiai, papuošalai.
Ispanijos karališkoji futbolo federacija

**Ispanijos karališkoji futbolo federacija** (, **RFEF**) – Ispanijos futbolo vykdomoji institucija, organizuojanti futbolo lygas: La Liga, Segunda División, Segunda División B ir kartu su Divisiones Regionales de Fútbol (administruoja autonomines futbolo federacijas) žemiausią Tercera División lygą. Taip pat organizuoja Ispanijos futbolo taurę, Ispanijos futbolo supertaurę, Copa Federación de España (žemiausių lygų taurę) bei kuruoja Ispanijos vyrų futbolo rinktinę.

## Istorija

Federacija įkurta 1909 m. Nuo 1913 m. yra FIFA narė. 1954 m. buvo viena iš UEFA įkūrėjų. Dabartinis federacijos prezidentas yra Ángel María Villar, kuris pareigas eina nuo 1988 m.

## Teritorijos

Federacija susideda is devyniolikos šalies ar salų federacijų, kurios sudaro autonominius regionus. Žemiau yra išvardinti regionai ir jų federacijos:
* Andalūzija: Federación Andaluza de Fútbol (FAF)
* Aragonas: Federación Aragonesa de Fútbol
* Astūrija: Real Federación de Fútbol del Principado de Asturias
* Baskija: Federación Vasca de Fútbol / Euskadiko Futbol Federakundea
* Balearų salos: Federació de Futbol de les Illes Baleares
* Estremadūra: Federación Extremeña de Fútbol
* Galisija: Federación Gallega de Fútbol
* Kanarų salos: Federación Canaria de Fútbol (FCF)
* Kantabrija: Federación Cántabra de Fútbol
* Kastilija ir Leonas: Federación de Castilla y León de Fútbol
* Kastilija ir La Manča: Federación de Fútbol de Castilla-La Mancha
* Katalonija: Federació Catalana de Futbol
* La Riocha: Federación Riojana de Fútbol
* Madridas (regionas): Federación de Fútbol de Madrid (FFM)
* Melila: Federación Melillense de Fútbol
* Mursija (regionas): Federación de Fútbol de la Región de Murcia (FFRM)
* Navara: Federación Navarra de Fútbol
* Seuta: Federación de Fútbol de Ceuta
* Valensija (regionas): Federación de Fútbol de la Comunidad Valenciana

## Nuorodos
* Oficiali svetainė
Velnio akmuo (festivalis)

**„Velnio akmuo“** – Anykščiuose 2009–2023 m. kasmet vykęs sunkiosios muzikos festivalis.

## Vieta

Festivalis vykdavo Dainavos slėnyje Anykščiuose, ant Šventosios upės kranto. Festivalio pavadinimas kilo iš šalia esančio Puntuko akmens – pagal padavimą velnias Puntuko akmenį kėsinosi užmesti ant Anykščių bažnyčios, bet pragydus gaidžiams jį pametė.

## Turinys
Festivalis „Velnio akmuo“ sutraukė didelę minią metalo gerbėjų, 2009 m. festivalyje jų susirinko apie 1900. Atvykus į festivalį galima įsikurti specialiai paruoštuose palapinių miesteliuose. Festivalyje vykdavo tinklinio varžybos, būdavo galima maudytis Šventosios upėje. Po festivalio vykdavo velniškiausios nuotraukos konkursas, į kurį festivalio dalyviai siųsdavo savo nuotraukas iš festivalio.

Svarbiausi festivalio turiniui keliami kriterijai – aktualumas, kūrybiškumas, profesionalumas. Devilstone festivalyje gyva muzika būdavo atliekama penkiose scenose (Gama scena, Rytų scena, Vakarų scena, Turbo scena, Barbablu scena). Čia kasmet pasirodydavo 35–50 užsienio ir Lietuvos grupių. Festivalio metu dalyviai galėjo užsiimti muzikinio meistriškumo pamokomis, dirbtuvėmis, tinkliniu, futbolu, kino seansais, aplankyti menininkų parodas.

## 2009 m. festivalyje dalyvavusios grupės
2009 m. festivalyje dalyvavo šios grupės:

Sepultura (Brazilija), Keep of Kalessin (Norvegija), Code (Norvegija, Anglija), Sinister (Olandija), Azarath (Lenkija), Bilocate (Jordanija), Trauma (Lenkija), Obtest, (Lietuva), Crocel (Danija), Diabolical (Švedija), Frailty (Latvija), Heaven Grey (Latvija), Leprous (Norvegija), Luctus (Lietuva), Nahash (Lietuva), Saples (Lietuva), Stranger Aeons (Lietuva), The Prowlers (Italija), ŽAS (Lietuva).

## Šaltiniai

## Nuorodos

* Oficiali festivalio svetainė
Velnio akmuo

**Velnio akmuo**:

* Ypatingų akmenų pavadinimai:
** Auksūdžio Velnio akmuo – akmuo  Kretingos raj.
** Velnio akmuo (Baisogala) – riedulys Baisogaloje
** Velnio akmuo (Druskininkai) – riedulys Druskininkų savivaldybėje
** Genčų I Velnio akmuo – akmuo Genčuose
** Genčų II Velnio akmuo – akmuo Genčuose
** Velnio akmuo (Jakunuvkas) – akmuo Jakunuvke, Lenkijoje
** Knėžų Velnio akmuo – akmuo Kretingos raj.
** Velnio akmuo (Tauralaukis) – akmuo Tauralaukyje

* Panašūs:
** Velnio akmuo – sunkiosios muzikos festivalis Anykščiuose
Keep of Kalessin

**Keep of Kalessin** – juodojo metalo grupė iš Trondheimo, Norvegijos. Grupė susikūrė 1993 m. Pavadinimas kilo iš Ursulos Le Guin knygų serijos „Žemjūrė“ (Earthsea), kuriose Kalessin yra drakono, valdančio Žemjūrės pasaulį, vardas.
Keep of Kalessin buvo nominuota geriausios metalo grupės kategorijoje 2008 m. Spellemannprisen muzikos apdovanojimuose.

## Diskografija

### Albumai
* *Through Times of War* (1997)
* *Agnen: A Journey Through the Dark* (1999)
* *Armada* (2006)
* *Kolossus* (2008)
* *Reptilian* (2010)

## Grupės nariai

### Dabartiniai nariai
* Arnt „Obsidian C.“ Grønbech – Elektrinė gitara, sintezatorius
* Torbjørn „Thebon“ Schei – Vokalas
* Robin „Wizziac“ Isaksen – Bosinė gitara
* Vegar „Vyl“ Larsen – Būgnai

### Buvę nariai
* *Attila Csihar* – Vokalas
* *Kjetil Haraldstad* – Būgnai
* *Øyvind A. Winther* – Bosinė gitara (1996–1999)
* *Tor-Helge Skei* – Elektrinė gitara
## Nuorodos

* Oficiali svetainė 
*
Siko Dolidzė

**Siko Dolidzė** (, 1903 m. vasario 6 d. Ozurgetis – 1983 m. birželio 17 d. Tbilisis) – gruzinų kino režisierius, scenaristas. Vienas Gruzijos kinematografijos pradininkų.

## Biografija
1925 m. baigė Tbilisio universitetą. Dirbo Tbilisio kino studijoje „Goskinprom“. 1928 m. čia įsteigė Kino kronikos skyrių, jam vadovavo. Sukūrė vaidybinių filmų, parašė scenarijus daugeliui savo filmų.

## Filmografija
* Nuošliaužų šalis, 1932 m.
* Paskutienieji kryžiuočiai, 1935 m.
* Dariko, 1937 m.
* Draugystė, 1941 m.
* Džurgajaus skydas, su D. Rondeliu, 1944 m.
* Žiogas, 1954 m., scenarijus – Marika Baratašvili
* Eterės daina, 1957 m.
* Fatima, 1958 m.
* Paskutinė diena, pirmoji diena, 1960 m.
* Paliastomi, 1963 m.
* Susitikimas su praeitimi, 1966 m.
* Miestas prabunda anksti, 1968 m.
* Semiramidės sodai, 1970 m.
* Pabėgimas auštant, 1976 m.
* Lakštingalos jubiliejus, 1978 m.
* Ar jis žmogus?, su K. Dolidze, 1980 m.
* Kukaračia, su K. Dolidze, 1983 m., pagal N. Dumbadzės apysaką

## Įvertinimas
* 1950 m. – Stalino premija už filmą „Džurgajaus skydas“
* 1965 m. – TSRS liaudies artistas

## Šaltiniai
Lella Lombardi

**Lella Lombardi** (g. 1941 m. kovo 26 d. Pjemonte – 1992 m. kovo 3 d. Milane) – buvusi Italijos autosporto lenktynininkė.

Ji dalyvavo 17-oje Formulės 1 lenktynių ir yra iškovojusi pusę taško. Be šio pasiekimo ji yra vienintelė moteris lenktynininkė Formulės 1 lenktynėse finišavusi pirmajame šešetuke (vietoj įprasto vieno taško jai buvo skirta tik pusė dėl sutrumpintų lenktynių). Taip pat ji yra viena iš dviejų moterų Formulėje 1, patekusių į pagrindines lenktynes (kita yra jos tautietė Maria Teresa de Filippis).

Be jos dar keturios moterys yra bandžiusios laimę Formulės 1 lenktynėse: Maria Teresa de Filippis, Divina Galica, Desire Wilson ir Giovanna Amati.

Būdama 50-ties metų 1992 m. ji mirė nuo vėžio.

## Formulės 1 rezultatai

## Šaltiniai
Divina Galica

**Divina Galica** (1944 m. rugpjūčio 13 d. Votforde) – Anglijos ordino nešiotoja, geriau žinoma dėl savo sportinės karjeros Olimpinėse žaidynėse ir autosporte.

## Slidinėjimo karjera
Būdama 20-ties metų ji dalyvavo savo pirmojoje Olimpiadoje 1964 m. Insbruke. Ji varžėsi slalomo ir nusileidimo rungtyse. Vėliau ji dalyvavo dar dvejose Olimpiadose – 1968 m. Grenoblyje ir 1972 m. Sapore. Abejose šiose Olimpiadose Galica buvo olimpinės Didžiosios Britanijos slidinėjimo komandos kapitonė ir finišuodavo pirmajame dešimtuke didžiojo slalomo rungtyje. Vėliau, grįžusi iš autosporto, ji vėl dalyvavo vieneriose Olimpinėse žaidynėse 1992 m. Albervilyje.

## Lenktynininkės karjera
Divina Galica stebino visus savo sugebėjimais automobilių sporte. Ji pradėjo lenktyniauti kartingais, o vėliau startavo Formulės 2 ir Formulės 1 čempionatuose.

Tiesa, Formulės 1 lenktynėse ji bandė kvalifikuotis tris kartus, tačiau visus nesėkmingai.

Iki 1980 m. ji dar sudalyvavo 6-iose Didžiosios Britanijos Formulės lenktynėse, per kurias sugebėjo vieną kartą finišuoti ant podiumo ir surinkti 22 taškus.

### Formulės 1 rezultatai

## Taip pat skaitykite
Kitos moterys lenktynininkės Formulėje 1:
* Maria Teresa de Filippis
* Lella Lombardi
* Giovanna Amati
* Desire Wilson

## Šaltianiai
Dolyna

**Dolyna** – miestas Ukrainos vakaruose, Ivano Frankivsko sritis, prie geležinkelio Stryjus–Ivano Frankivskas, apie 50 km į vakarus nuo Ivano Frankivsko. Apie 23 500 gyventojų.

## Istorija
Gyvenvietė žinoma nuo 979 m., Magdeburgo teisės nuo 1525 m., pakartotinai miesto teisės – nuo 1939 m.

## Ekonomika
Prie Dolynos išgaunamos gamtinės dujos ir nafta. Išplėtotas gamtinių dujų perdirbimas, gelžbetonio gaminių ir konstrukcijų gamyba, siuvimo, maisto pramonė.

## Šaltiniai
Michailas Dolivo-Dobrovolskis

**Michailas Dolivo-Dobrovolskis** (, 1862 m. sausio 2 d. Gatčina, Rusijos imperija – 1919 m. lapkričio 15 d. Heidelbergas, Vokietija) – Vokietijos rusų elektrotechnikas, išradėjas.

## Biografija

Už dalyvavimą studentų revoliuciniame judėjime pašalintas iš Peterburgo universiteto išvyko į Vokietiją, 1884 m. baigė aukštąją technikos mokyklą Darmštate. 1884–1909 m. Edisono elektrotechnikos gamyklų (*Deutsche Edison-Gesellschaft für angewandte Elektricität*, dab. bendrovė AEG, Vokietija) konstruktorius, nuo 1909 m. direktorius. 1888 m. sukūrė pirmąjį trifazį generatorių su sukamuoju magnetiniu lauku, 1889 m. – trifazį asinchroninį elektros variklį su narveliniu rotoriumi, 1890 m. – trifazį transformatorių. Pasaulinėje elektrotechnikos parodoje Frankfurte prie Maino 1891 m. demonstravo pirmąją pasaulyje trifazę sistemą 8500 V 220 kW elektros energijai perduoti 170 km atstumu.

## Šaltiniai
Desire Wilson

**Desiré Randall Wilson** (g. 1953 m. lapkričio 26 d., Gautenge) – buvusi autosporto lenktynininkė iš Pietų Afrikos. Ji yra viena iš penkių moterų, dalyvavusių Formulės 1 čempionate. Ji dalyvavo viename 1980 m. sezono etape Didžiojoje Britanijoje su Williams ekipos automobiliu, tačiau nesugebėjo kvalifikuotis lenktynėms.

Vėliau ji dar dalyvavo vieneriose 1981 m. neįskaitinėse lenktynėse Pietų Afrikoje.

## Formulės 1 rezultatai

## Taip pat skaitykite
Kitos moterys lenktynininkės Formulėje 1:
* Maria Teresa de Filippis
* Lella Lombardi
* Giovanna Amati
* Divina Galica

## Šaltiniai
Giovanna Amati

**Giovanna Amati** (g. 1959 m. liepos 20 d. Romoje) – buvusi profesionali Autosporto lenktynininkė iš Italijos. Ji labiausiai žinoma dėl to, kad yra paskutinė moteris, lenktyniavusi Formulėje 1. 2014 m. sezone dvejose treniruotėse Williams komandos bolidą vairavo Susie Wolff.

Kadangi italė augo turtingoje šeimoje, 1978 m. ji buvo pagrobta ir išpirkta už 800 milijonus lirų.

Lenktynininkės karjerą ji pradėjo 1981 m. Formulėje Abarth, kurioje sugebėjo kelis kartus nugalėti. Vėliau ji perėjo į Formulės 3000 čempionatą, tačiau per keturis sezonus nesugebėjo pelnyti nei vieno taško ir pasiekė geriausią 7-tą finišo vietą.

1992 m. ji tapo Brabham Formulės 1 komandos nare ir dalyvavo pirmose trejose sezono lenktynėse, tačiau nesugebėjo nei vienoms kvalifikuotis.

Po šio sezono ji pasitraukė iš aktyvaus sporto, o pastaruoju metu ėmė rašyti sporto straipsnius žurnalistikoje.

## Formulės 3000 rezultatai

## Formulės 1 rezultatai

## Taip pat skaitykite
Kitos moterys lenktynininkės Formulėje 1:
* Maria Teresa de Filippis
* Lella Lombardi
* Divina Galica
* Desire Wilson

## Šaltiniai
Nikolajus Doležalis

**Nikolajus Doležalis** (, 1899 m. spalio 27 d. Omelnykas, Zaporožės sritis – 2000 m. lapkričio 20 m. Maskva) – rusų energetikas, išradėjas, akademikas.

## Biografija
1923 m. baigė Maskvos technikos universitetą. 1925–1930 m. dirbo projektavimo organizacijose. Po stažuotės Europoje pusantrų metų kalėjo. Vėliau dirbo Kijeve, Leningrade, Sverdlovske. Nuo 1943 m. Chemijos mašinų statybos mokslo tyrimo instituto vadovas. 1946 m. su visu institutu įtrauktas į TSRS atominės bombos rengimo programą, projektavo plutonio gamybos reaktorius.

1952 m. Maskvoje įkūrė Energotechnikos mokslinio tyrimo ir konstravimo institutą (dab. pavadintas jo vardu) ir jam iki 1986 m. vadovavo. Apkaltintas dėl avarijos Černobylio AE ir išleistas į pensiją. Nuo 1962 m. TSRS mokslų akademijos narys. 1986 m.

## Mokslinė veikla
Sukūrė stūmoklinio kompresoriaus automatinių vožtuvų teoriją. Pirmosios pasaulyje atominės elektrinės, 1954 m. pastatytos Obninske, netoli Maskvos reaktoriaus vyr. konstruktorius. Vienas iš reaktoriaus RBMK kūrėjų.

## Bibliografija
* Garo jėgainių projektavimo pagrindai, 1933 m.
* Kanalinis branduolinis energetinis reaktorius, 1980 m.
* Prie kuriamo pasaulio ištakų: konstruktoriaus užrašai, 1989 m.

## Įvertinimas
* 1949 m. – Stalino premija
* 1952 m. – Stalino premija
* 1953 m. – Stalino premija
* 1957 m. – Lenino premija
* dukart Socialistinio darbo didvyris

## Šaltiniai

* Biografija. Doležalio vardo mokslo tyrimų institutas
Jonas Domanovskis

**Jonas Domanovskis** (, , g. apie 1496 m. Domanovas, Palenkės vaivadija – 1563 m. spalio mėn. ar lapkričio 16 d. Vilnius ?) – Lietuvos Didžiosios Kunigaikštystės valstybinis veikėjas, teisininkas, diplomatas, Žemaičių vyskupas.

## Biografija

Italijoje studijavo teisę ir teologija. Keliavo po Ispaniją ir Portugaliją. Vilniaus vyskupo Jono iš Lietuvos kunigaikščių globojamas atvyko į Lietuvą, 1526 m. paskirtas jo kancleriu ir generolu auditoriumi. Nuo 1529 m. – prepozitas, 1530 m. – katedros vikaras ir generolas oficiozas. Nuo 1524 m. valdė Vijos, nuo 1525 m. Rudaminos, nuo 1538 m. Vilniaus Šv. Jonų, nuo 1554 m. Ramygalos bei Kražių ir kt. parapijas.

Vienas Vilniaus vyskupijos 1528 m. sinodo nuostatų, II Lietuvos Statuto rengėjų. Nuo 1531 m. vadovavo gaisro sunaikintos Vilniaus katedros atstatymui, 1555–1556 m. Vilniaus vyskupijos administratorius. Nuo 1556 m. kanauninkas. 1539–1556 m. Žygimanto Senojo ir Žygimanto Augusto sekretorius. 1540–1545 m. Lietuvos Didžiosios Kunigaikštystės sienų su Prūsais ir Livonija komisijų narys, Vilniaus asesorių teismo posėdininkas.

1556 m. paskirtas Žemaičių vyskupu. 1556 m. sušaukė vyskupijos sinodą; jo metu gresiant karui su Maskva rėmė dvasininkų apmokestinimą. Įvykdė vyskupijos administracinę reformą – ją padalijo į 38 parapijas, nuo kitų turtų atskyrė bažnytinius. P. Roizijų pakvietė parengti Žemaičių vyskupijos kapitulos statutą (*Constitutiones Ecclesiae Mednicensis* 1561 m. ir *Novellae Constitutiones Ecclesiae Mednicensis* 1562 m., abu išsp. 1925 m.); pats dalyvavo juos rengiant. Vykdė diplomatines derybas su Prūsais ir Livonija; 1561 m. Vilniuje priėmė Livonijos ordino paskutiniojo magistro G. Ketlerio priesaiką dėl ordino sekuliarizacijos bei priklausomybės Lietuvai ir Lenkijai.

## Šaltiniai

* Józef Jasnowski, Jan Domanowski, w: Polski Słownik Biograficzny, 1939–1946, t. V, s. 298–299.
Paulius Knyza

**Paulius Knyza** (g. 1991 m. rugsėjo 20 d. Marijampolėje) – Lietuvos krepšininkas, NKL lygos, Kauno "KTU" krepšinio komandos žaidėjas.

2010 m. rugpjūčio 4 d. pasirašė ilgalaikį kontraktą su Šiaulių "Šiaulių" klubu.

## Pasiekimai
* LKF mažosios taurės laimėtojas (2009–2010)
* NKL nacionalinės krepšinio lygos 3 vietos laimėtojas (2009–2010)

## Šaltiniai
Domenas (Prūsija)

**Domenas** ( iš  - valda, vėliau *Rittergut*), Prūsijos valdovo, junkerių valda. 

## Istorija
Prūsijos valstybei priklausančioje Mažojoje Lietuvoje dėl nuolatinių XIII a. – XIV a. kryžiuočių ir lietuvių kovų nesusidarė didelių bajorų valdų kaip Europos domenai, žemė daugiausia priklausė Vokiečių ordino didžiajam magistrui, vėliau Prūsijos valdovui. Nuo XVI a. medžioklei tinkamus plotus Prūsijos kunigaikštis saugojo sau; palyginti mažai žemių turėjo evangelikų liuteronų bažnyčia. Sunykusius vokiečių bajorų dvarus ir kulmiškių ūkius XVIII a. pirmoje pusėje ėmė supirkinėti Prūsijos karalius Frydrichas Vilhelmas I ir juose steigti domenus, kurdinti vokiečių kolonistus. 

Yrant baudžiavinei sistemai ir mažėjant lažo nuo XVIII a. pabaigos karalius pradėjo domenus nuomoti, užrašinėti arba pardavinėti bajorams. XVIII a. pabaigoje - XIX a. pradžioje, po 1807 m. baudžiavos panaikinimo Prūsijoje bei Mažojoje Lietuvoje padaugėjo vokiečių junkerių domenų ir dalis lietuvininkų pateko į jų valdžią. Vokiečių kolonistai iš esmės ir toliau liko domenų, arba karališkieji, ūkininkai. XIX a. pradžioje Lietuvos departamente domenų žemėvalda apėmė 86,5 %, Rytų Prūsijos – 51,3 % visos dirbamosios žemės. Valdovo domenuose nuomininkus ėmus keisti iš Vokietijos atvykusiais miestiečiais valdininkais, šalia bajorų dvarininkų susiformavo miestiečių žemvaldžių sluoksnis.

Domenus administravo Gumbinės karo ir domenų rūmai bei Karaliaučiaus karo ir domenų rūmai.

## Šaltiniai
Italijos futbolo federacija

**Italijos futbolo federacija** (; santr. *FIGC*) – Italijos futbolo vykdomoji institucija, kuruojanti Italijos futbolo sistemą, Italijos futbolo taurę, Italijos vyrų futbolo rinktinę taip pat Italijos moterų futbolo rinktinę.

Federacija įsikūrusi Romoje ir yra viena iš FIFA ir UEFA steigėjų bei narių.

## Istorija

Federacija įkurta 1898 m. kaip *Federazione Italiana Football*. 1909 m. pavadinimas buvo pakeistas į dabartinį *Federazione Italiana Giuoco del Calcio*.

## Pasiekimai
* FIFA Pasaulio taurė: 1934 m., 1938 m., 1982 m., 2006 m.
* Europos futbolo čempionatas: 1968 m.
* Olimpinės žaidynės: 1936 m.
* Centrinės Europos tarptautinė taurė: 1927–1930 m. 1933–1935 m.

## Nuorodos
* Oficiali svetainė
Domenas (žemės valda)

**Domenas** ( iš  – valdymas) – viduramžių Vakarų ir Vidurio Europos šalyse karaliaus, didžiojo kunigaikščio ar didiko paveldima žemės valda. Terminas nusistovėjo XIII a., kai teisiniuose dokumentuose įsitvirtino romėniška nuosavybės teisės sąvoka.

## Valda
Domeną galėjo sudaryti tėvonija, tvirtovės, miestai su žmonėmis ir jų teisėmis, ganyklos ir miškai, esantys įvairiuose valstybės kraštuose. Domenas buvo valdovo ar didiko pragyvenimo svarbiausias šaltinis, sudarė žemės fondą, kuris mažesnėmis valdomis buvo dalijamas tiesioginiams vasalams. Domeno didinimas buvo karaliaus valdžios stiprinimo viena svarbiausių priemonių.

## Lietuvoje
Lietuvos karaliaus Mindaugo domenas, manoma, buvo teritorijoje tarp Neries ir Nemuno. Jo, vėliau Lietuvos Didžiosios Kunigaikštystės didžiųjų kunigaikščių, domeną sudarė jo tėvoniniai (paveldėti) dvarai ir valstybinių valstiečių valsčiai. Spėjama, kad dar XV a. pradžioje domenas apėmė didumą Lietuvos Didžiosios Kunigaikštystės teritorijos, kai kurių istorikų teigimu, netgi 3/4. Domeną po 1422 m. Melno taikos labai padidino Lietuvai atitekusi dykros dalis – apie 25 000-40 000 km².

Ilgainiui, ypač XV a. ir iki XVI a. vidurio, didysis kunigaikštis daugumą domeno žemių išdalijo didikams, bajorams bei Bažnyčiai ir jo domenas gerokai sumažėjo. Jį atkurti, išlaikyti ir padidinti ypač rūpinosi Lietuvos didžiojo kunigaikščio ir Lenkijos karaliaus Žygimanto Senojo antroji žmona (nuo 1518 m.) Bona Sforca. 1552–1555 m. savo dvaruose ji įgyvendino agrarinę reformą, kurios pavyzdys paspartino Valakų reformos, vykdomos visose didžiojo kunigaikščio domeno žemėse, raidą. XVI a. – XVIII a. Lietuvos didžiojo kunigaikščio domeną sudarė valstybinės valdos seniūnijos, kurias valdovas duodavo valdyti didikams už tarnybą ar įkeisdavo jiems už paskolą, ir ekonomijos, 1589 m. atskirtos nuo seniūnijų. Pastarosios turėjo būti nedalijamos, nedovanojamos ir neįkeičiamos, bet griežtai šių nuostatų ne visada laikytasi. Ekonomijų pajamos buvo naudojamos valdovo dvarui išlaikyti.

## Kiti straipsniai
* Domenas (Prūsija)

## Šaltiniai
Francišekas Dolmat-Isaikovskis

**Francišekas Dolmat-Isaikovskis** (, 1599 m. Dunilovas, dab. Vitebsko sritis – 1654 m. gegužės mėn.) – Lietuvos Didžiosios Kunigaikštystės valstybinis veikėjas, Smolensko vyskupas.

## Biografija

Po įšventinimo kunigu 1630 m. paskirtas Vilniaus kapitulos kanauninku ir vyskupijos turtų Vidžiuose valdytoju. Nuo 1632 Trobų (dab. Vijos rajonas) klebonas ir infulatas, 1633 m. Gardino klebonas, įsteigė Gardino jėzuitų kolegiją. 1634 m. Vilniaus kapitulos dekanas, nuo 1643 m. Trakų, Geranainių ir Vilniaus katedros klebonas. Klebonaudamas pajamas skyrė bažnyčios statybai ir vyskupijos kunigų studijoms. 1632 m. Vilniaus kapitulos pasiuntinys Konvokaciniame seime po Zigmanto Vazos mirties. Lietuvos Didžiosios Kunigaikštystės kanclerio A. S. Radvilos proteguojamas tapo Vladislovo Vazos sekretoriumi, Lietuvos Didžiosios Kunigaikštystės kanceliarijos regentu, nuo 1641 m. Lietuvos didysis raštininkas ir referentas. 1644 m. karaliaus atstovas Abiejų Tautų Respublikos derybose su Maskva. 1649 m. paskirtas Smolensko vyskupu. Po konsekracijos 1650 m. atsisakė valstybinių pareigų ir dalies klebonijų. 1652 m. Abiejų Tautų Respublikos Seimo paskirtas komisaru Smolensko gynybai, tam skyrė dalį vyskupijos ir asmeninių lėšų. Jo pradėtą vyskupijos reorganizavimą nutraukė B. Chmelnyckio kazokų antpuoliai; dėl jų grėsmės Smolenskui 1654 iš miesto pasitraukė, paskutinis Smolenske rezidavęs Katalikų bažnyčios vyskupas.

## Literatūra
* Tadeusz Wasilewski, Dołmat Franciszek Isajkowski, w: Polski Słownik Biograficzny, 1962–1964, t. X, s. 170.

## Šaltiniai
Mindorinis buivolas

**Mindorinis buivolas** (*Bubalus mindorensis*) – jaučių (*Bovinae*) pošeimio dykaraginių šeimos, porakanopių būrio žinduolis.

Tai nedidelis buivolas, kurio kūno aukštis siekia 100–110 cm, o sveria iki 300 kg. Kailis tamsiai rudas, šviesios dėmės virš priekinių kojų kanopų, ant žandų, pakaklėje ir šviesiai rusvos dėmės prieš akis. Ragai 35,5-51 cm ilgio, mažai išlinkę.

Sutinkamas tik Mindoro saloje Filipinuose. Kai kurie biologai jį priskiria azijinio buivalo porūšiui – *Bubalus arnee mindorensis*. Gyvena miškuose, pelkėtose vietose. Laikosi nedideliais būriais. Minta žoliniais augalais.

Nėštumas trunka 276–315 dienų. Gimsta tik 1 jauniklis. Lytiškai subręsta 2-4 metų. Gyvena iki 20-25 metų.

Nykstanti rūšis įrašyta į Tarptautinę raudonąją knygą. Iglito rezervate gyvena apie 100 mindorinių buivolų.

## Šaltiniai
* Baleišis, R. Pasaulio kanopiniai žvėrys. Vilnius: Vilniaus Ekologijos institutas, 2009. 68 psl. ISBN 9986-443-36-9.
Izraelio futbolo asociacija

**Izraelio futbolo asociacija** () – Izraelio futbolo vykdomoji institucija, organizuojanti futbolo lygas: Ligat ha'Al ir žemesnes lygas, Izraelio futbolo taurę ir Izraelio vyrų futbolo rinktinę.

## Istorija

Asociacija, kaip Izraelio-Palestinos futbolo asociacija, įkurta 1928 m. rugpjūčio mėn. britų mandatu. FIFA nare tapo 1929 m. birželio 6 d. Pirmoji lyga buvo surengta 1932 m. 1956 m. asociacija buvo priimta į Azijos futbolo konfederaciją. XX a. septinto dešimtmečio pirmojoje pusėje buvo išmesta iš konfederacijos dėl politinių sumetimų, nes arabai ir musulmonai atsisakydavo žaisti prieš Izraelį. Daugiau nei dvidešimt metų asociacija nepriklausė jokiai konfederacijai ir tik laikinai iki 1994 m. žaidė OFC ir UEFA varžybose. Vėliau tapo pilnaverte Europos futbolo federacijų asociacijos nare. Nors Izraelis yra Azijoje, dalyvauja įvairiose UEFA varžybose, Europos futbolo čempionate ir FIFA Pasaulio taurėje.

## Nuorodos
* Oficiali svetainė
Juodkalnijos futbolo sąjunga

**Juodkalnijos futbolo sąjunga** () – Juodkalnijos futbolo vykdomoji institucija. Organizuoja futbolo lygas: Juodkalnijos pirmoji lyga, Juodkalnijos antroji lyga, Juodkalnijos trečioji lyga, taip pat kuruoja Juodkalnijos vyrų futbolo rinktinę ir Juodkalnijos U-21 futbolo rinktinę. 

## Istorija

Sąjunga įkurta 1931 m. kovo 8 d. Iki 2006 m. birželio 28 d. Juodkalnijos futbolo sąjunga buvo Jugoslavijos futbolo sąjungos, Serbijos futbolo asociacijos ir Serbijos ir Juodkalnijos futbolo asociacijos dalis. 2006 m. birželio 30 d. pareiškė norą tapti UEFA ir FIFA nare. 2007 m. sausio 26 d. prisijungė prie UEFA ir 2007 m. gegužės 31 d. tapo FIFA nare, bet atrankoje į 2008 m. Europos čempionatą nedalyvavo.

## Nuorodos
* Oficiali svetainė
Kazachstano futbolo federacija

**Kazachstano futbolo federacija** ( = *Qazaqstannyń Fýtbol Federatsııasy*) – Kazachstano futbolo vykdomoji institucija. Organizuoja Kazachstano Superlygą bei žemesnes lygas. Taip pat kuruoja Kazachistano vyrų futbolo rinktinę. Federacija įsikūrusi Almatoje, dabartinis prezidentas yra Adilbek Dzhaksybekov.

## Istorija

Kazachstano futbolo federacija buvo įkurta 1991 m. 1994 m. buvo priimta į FIFA ir Azijos futbolo konfederaciją (AFC). 2002 m. tapo UEFA nare.

## Nuorodos
* Oficiali svetainė
Izaokas Donskis

**Izaokas Donskis** (1898 m. Kaunas – 1938 m. gruodžio 20 d. Paryžius) – Lietuvos filosofas, filosofijos daktaras.

## Biografija

1919–1923 m. studijavo Sankt Peterburgo, Berlyno universitetuose. 1923 m. apgynė disertaciją „Individuali sąvoka ir Bendrinė sąvoka“ („Der individualbegriff und der Allgemeinbegriff“) Berlyno universitete, suteiktas filosofijos daktaro laipsnis. 1931–1933 m. Londono universitete studijavo tarptautinę teisę. Lietuvos žydų istorinės–etnografinės draugijos narys. Bendradarbiavo laikraštyje „Logos“, „Židinyje“.

## Bibliografija

* Praėjusio laiko būties problema, 1929 m.
* Laiko pažinimo problema Šv. Augustino filosofijoje, 1931 m.
* Bergson’o Doros ir Religijos Filosofija, 1932 m.
* Materija ir organizmas naujosiose mokslo ir filosofijos srovėse, 1933 m.

## Šaltiniai

http://www.epaveldas.lt/vbspi/biRecord.do?biExemplarId=106812 .
Marcello Lippi

**Marcello Romeo Lippi** (g. 1948 m. balandžio 12 d. Viaredže) – Italijos futbolo treneris ir buvęs žaidėjas. Iki 2010 m. vidurio jis treniravo nacionalinę Italijos vyrų futbolo komandą. 1996 ir 1998 m. Tarptautinė futbolo istorijos ir statistikos federacija Lippi įvardijo kaip geriausią pasaulio metų trenerį, o 2006 m. – kaip geriausią nacionalinės rinktinės trenerį.

## Žaidėjo karjera
Savo profesionalaus futbolininko karjerą Lippi pradėjo 1969 m. U.C. Sampdoria ekipoje, kurioje ir praleido didžiąją karjeros dalį. Savo žaidėjo karjerą 1982 m. jis baigė A.C. Pistoiese ekipoje.

## Trenerio karjera
1982 m. baigęs futbolininko karjerą, būdamas 32 metų, jis pradėjo trenerio karjerą. Nors jis niekada nebuvo žaidęs už nacionalinę Italijos rinktinę, buvo sukaupęs nemažai patirties Sampdoria ekipoje žaisdamas centro gynėjo pozicijoje. Šios ekipos jaunimo rinktinė tapo pirmasis jo, kaip trenerio, išbandymas. Vėliau beveik kasmet jis keisdavo ekipas, o lūžis jo trenerio karjeroje tapo 1993-1994 m. sezonas, kuomet Lippi sugebėjo atvesti S.S.C. Napoli į UEFA Europos lygos turnyrą. Nuo to laiko Lippi tapo trokštamas daugelio stiprių klubų, o tuometines lenktynes laimėjo Juventus F.C. klubas. Jau pirmame sezone su Juventus Lippi laimėjo Serie A čempionatą, o 1996 m. ir EUFA čempionų lygą. Po penkerių sėkmingų metų Juventus ekipoje 1999 m. Lippi perėjo į Milano Internacionale ekipą, tačiau po metų buvo atleistas dėl prastų rezultatų. Po šios pertraukos jis vėl sugrįžo prie Turino ekipos vairo. Iki pat 2004 m. treneris vėl sugebėjo laimėti kelis Serie A čempionų titulus ir patekti su ekipa į UEFA čempionų lygos 2003 m. finalą, kuriame tik po baudinių serijos nusileido A.C. Milan komandai.

2004 m. liepos mėnesį Lippi buvo paskirtas Italijos nacionalinės rinktinės treneriu. Aukščiausius pasiekimus Lippi kartu su nacionaline rinktine sugebėjo pademonstruoti 2006 m. pasaulio čempionate. Jame Italijos rinktinė pateko į finalą, o jame po baudinių serijos 5-3 įveikė Prancūzijos rinktinę.

Praėjus trims dienoms po finalo Lippi nepratęsė sutarties su Italijos futbolo federacija ir pasitraukė iš trenerio pareigų. Jį pakeitęs Roberto Donadoni nuvylė federaciją, kuomet 2008 m. Europos čempionate Italijos ekipa pasitraukė iš kovos jau po 1/4 finalo. Federacija atleido Donadoni ir į trenerio postą susigrąžino Lippi.

2010 m. gegužės 30 d. Italijos futbolo federacija pranešė, kad po 2010 m. pasaulio futbolo čempionato trenerį pakeis Fiorentina treneris Cesare Prandelli.

## Šaltiniai
Antonas Dončevas

**Antonas Nikolovas Dončevas** (; 1930 m. rugsėjo 14 d. – 2022 m. spalio 20 d.) – bulgarų rašytojas.

## Biografija
Baigė Veliko Tirnovo gimnaziją, 1953 m. Sofijos universitete baigė teisę, bet, atsisakęs teisėjo karjeros Veliko Tirnove, pasirinko kūrybinį darbą. Nuo 2003 m. buvo Bulgarijos mokslų akademijos akademikas.

## Kūryba
Romanuose vaizdavo bulgarų kovas su Bizantija, bulgarų turkinimą Rodopuose XVII a. Romanų trilogijos pagrindinė tema – Bulgarijos valstybės susikūrimas ir krikščionybės priėmimas. Kūryboje gausu bulgarų mitologijos motyvų. Parašė fantastinių apsakymų, kūrinių vaikams, esė.

## Bibliografija
* Sakmė apie Samuilo laikus (*Сказание за времето на Самуила*, pilnas pavadinimas *Сказание за времето на Самуила, за Самуил и брата му Арон, за синовете им Радомир и Владислав, за селяка Житан и старейшината Горазд Мъдрия, и за много други хора, живели преди нас*), 1961 m.
* Laikas skyrium (*Време разделно*), 1964 m., ekranizuotas 1987 m.
* Sakmė apie chano Asparucho, kunigaikščio Slavo ir žynio Tereso laikus (*Сказание за хан Аспарух, княз Слав и жреца Терес*) 1982–1992 m.
* Devyni žmogaus veidai (*Девет лица на човека*), 1989 m.
* Klajojančio riterio šventoji knyga (*Странният рицар на свещената книга*), 1998 m.

## Šaltiniai
Azijiniai buivolai

**Azijiniai buivolai** (*Bubalus*) – dykaraginių šeimos, jaučių pošeimio, buivolų gentis.
Genčiai priklauso 5 rūšys:
* Azijinis buivolas (*Bubalus bubalis*)
* Kalninis buivolas (*Bubalus quarlesi*)
* Mažasis buivolas (*Bubalus depressicornis*)
* Mindorinis buivolas (*Bubalus mindorensis*)
* Trumparagis vandeninis buivolas (*Bubalus mephistopheles*)

## Šaltiniai
Pietų Andų elnias

**Pietų Andų elnias** (*Hippocamelus bisulcus*) – elninių (*Cervidae*) šeimos žinduolis, paplitęs Patagonijos Anduose, pietinėje Čilės ir Argentinos dalyje.

Pietų Andų elnias gerai prisitaikęs gyventi kalnuotose vietovėse, turi trumpas, bet tvirtas kojas. Kailis rudas arba pilkšvai rudas, ties gerkle baltas; ilgas, tankus, saugo nuo didelių šalčių ir drėgmės. Sveria 70-80 kg. Kūno aukštis 80 cm. Ragus turi tik patinai, juos meta žiemos pabaigoje. Gyvena bandomis: aukštikalnėse nedidelėmis grupelėmis, o slėniuose, atviruose plotuose – gan nemažomis. Grupes sudaro abiejų lyčių individai.

Minta įvairių krūmų, medžių (ypač žemojo notofago) šakomis, lapais. Retas, nykstantis. Konkuruoja su įveistais tauriaisiais elniais. Vienintelis natūralus Pietų Andų elnio priešas – puma.
Agnė Narušytė

**Agnė Narušytė** (g. 1970 m. birželio 26 d.) – lietuvių menotyrininkė ir dailėtyrininkė.

A. Narušytė 1988 m. baigė Vilniaus vidurinę meno mokyklą-internatą. 1993 m. įgijo menotyros bakalauro diplomą Vytauto Didžiojo univesitete.

1997–2006 m. dirbo kuratore Lietuvos dailės muziejuje, 2006–2008 m. dėstė Edinburgo (Škotija) Napier universitete, o nuo 2009 m. yra Vilniaus dailės akademijos Dailės istorijos ir teorijos katedros vedėja. Bendradarbiauja su kultūros ir meno savaitraščiu „7 meno dienos“, kur 1998–2000 m. dirbo užsienio kultūros puslapio redaktore, o 2000–2001 m. dirbo LRT ir kartu su kitais kūrė savaitinę laidą „Kultūros spąstai“. Kuravo fotografijos parodas Šiuolaikinio meno centre, Vilniaus paveikslų galerijoje, sudarė kelis parodų katalogus ir fotografijos albumus, o 2008 m. išleido monografiją „Nuobodulio estetika Lietuvos fotografijoje“. 2011 metais „Baltų lankų“ leidykla serijoje „20 nepriklausomybės metų“ išleido Agnės Narušytės apžvalgą „Lietuvos fotografija: 1990-2010“.  2015 m. dirba „7 meno dienų“ redaktore.

## Šaltiniai

Sąrašas:Lietuvos nacionalinės kultūros ir meno premijos laureatai
Hugo Lepnurmas

**Hugo Lepnurmas** (, 1914 m. spalio 31 d. Tsitre prie Talino – 1999 m. vasario 15 d. Talinas) – estų vargonininkas, kompozitorius.

## Biografija
1933 m. baigė Talino konservatorijos A. Topmanno vargonų, 1934 m. – A. Kapo kompozicijos klasę, nuo 1936 m. konservatorijos dėstytojas, nuo 1946 m. profesorius. 1938–1939 m. tobulinosi Paryžiuje, M. Duprė ir J. Žilio vargonų klasėje. Nuo 1934 m. koncertavo Europoje, Lietuvoje pirmą kartą 1964 m.

Parašė muzikos istorijos veikalų. Tyrė, katalogizavo ir restauravo Estijos vargonus. Sukūrė kantatų mišriam chorui ir orkestrui, koncertų, kamerinių instrumentinių ansamblių, kūrinių fortepijonui, choro dainų.

## Bibliografija
* Vargonų ir vargonų muzikos istorija (*Oreli ja orelimuusika ajaloost*), 1971 m.

## Kūriniai
* Šv. Jurgio nakties laužai, kantata, 1943 m.
* Jūros daina (*Mere laul*) kantata, 1965 m.
* Koncertas vargonams ir orkestrui, 1956 m.
* Koncertas fortepijonui ir orkestrui, 1960 m.
* Concertino 4 trombonams ir vargonams, 1965 m.
* Siuita styginiams, 1963 m.

## Šaltiniai

* Hugo Lepnurmas. Biografija
Piotras Lesgaftas

**Piotras Lesgaftas** (, 1837 m. spalio 3 d. Sankt Peterburgas – 1909 m. gruodžio 11 d. prie Kairo, Egiptas) – rusų pedagogas, anatomas. Pirmosios rusų kūno kultūros sistemos kūrėjas.

## Biografija
Gimė vokiečių juvelyro Franco Lesgafto ir namų akušerės Henrietos šeimoje. Mokėsi vokiečių gimnazijoje, bet tėvo sprendimu turėjo baigti vaistininko mokslus. 1861 m. sidabro medaliu baigė Sankt Peterburgo medicinos chirurgijos akademiją. 1865 m. daktaras.

1868–1871 m. dėstė Kazanės universitete, 1871–1886 m. – Sankt Peterburgo karo mokyklose, 1886–1897 m. – Sankt Peterburgo universitete; nuo 1868 m. profesorius. 1893 m. Sankt Peterburge įsteigė biologijos laboratoriją (ji 1918 m. ji pertvarkyta į P. Lesgafto gamtos mokslų institutą, dab. Sankt Peterburgo valstybinis Piotro Lesgafto fizinės kultūros universitetas), 1896 m. – Kūno kultūros vadovų kursus, Šių kursų pavyzdžiu vėliau buvo kuriamos aukštosios kūno kultūros mokyklos.

## Mokslinė veikla
Remdamasis savo sukurta funkcinės anatomijos teorija teigė, kad kryptingomis pratybomis galima teigiamai paveikti žmogaus kūno organų ir viso organizmo raidą. Jo kūno kultūros teorija pagrįsta žmogaus fizinio ir protinio lavėjimo vienovės principu.

## Literatūra
* Таймазов В. А., Курамшин Ю. Ф., Марьянович А. Т. Петр Францевич Лесгафт: Главные труды – СПб.: Печатный двор им. Горького, 2006. – 720 с., ил.
* Таймазов В. А., Курамшин Ю. Ф., Марьянович А. Т. Петр Францевич Лесгафт. История жизни и деятельности. – СПб.: Печатный двор им. Горького, 2006. – 480 с., ил.
* Шабунин А. В. Лесгафт в Петербурге. – Л: Лениздат, 1989.
* Шахвердов Г. Г. П. Ф. Лесгафт. Очерк жизни и научно-педагогической деятельности. – Л.: Лесгафт, 1950.
* Шахвердов Г. Г. П. Ф. Лесгафт – создатель русской системы подготовки педагогических кадров по физическому образованию, в кн.: Очерки по истории физической культуры. Сб. трудов. Под общ. ред. Торопова Н. И. – М. – П., 1949.
* Памяти П. Ф. Лесгафта. Сборник статей. Под редакцией Медынского Е. Н. – М: ФиС, 1947.

## Šaltiniai
Swiss International Air Lines

**Swiss International Air Lines** (sutrumpintai:SWISS) – 2002 m. įkurta Šveicarijos oro linijų bendrovė. Bendrovės pagrindinė bazė yra netoli Bazelio, Šveicarijoje. Šios kompanijos pagrindinis yra Ciuricho oro uostas, iš jo vykdoma daugiausiai skrydžių. „SWISS“ priklauso „Lufthansa“ oro linijų bendrovei.

## Flotilė

Šveicarijos tarptautinių oro linijų flotilė, 2009 metų vasario mėnesio duomenimis:
Šiaurės Andų elnias

**Šiaurės Andų elnias** (*Hippocamelus antisiensis*, ) – elninių (*Cervidae*) šeimos žinduolis. Paplitęs Andų kalnuose Bolivijoje, Peru, taip pat šiaurinėje Čilės ir Argentinos dalyje.

Šiaurės Andų elnias gerai prisitaikęs gyventi kalnuotose vietovėse, turi trumpas, bet tvirtas kojas. Sveria 45-65 kg. Ragus turi tik patinai, jų ilgis iki 30 cm, Y raidės formos. Kailis gali būti įvairių spalvų: pilkšvas, rudas, kaštoniškas, rausvas. Ausys didelės, uodega trumpa.

Gyvena nedidelėmis grupėmis, maždaug po 8, vadovaujami patelės. Aktyvūs dieną, bet baikštūs. Reti, nykstantys.

## Šaltiniai
Kipro futbolo federacija

**Kipro futbolo federacija** () – Kipro futbolo vykdomoji institucija, organizuojanti futbolo lygas: Kipro pirmąjį divizioną, žemesnes lygas; Kipro futbolo taurę, Kipro futbolo supertaurę ir Kipro vyrų futbolo rinktinę. Dabartinis federacijos prezidentas yra Costakis Koutsokoumnis.

## Istorija

XX a. pradžioje populiarėjant futbolui Kipre atsirado poreikis steigti oficialią organizaciją, kuri kontroliuotų futbolo varžybas. 1934 m. rugsėjį buvo įkurta Kipro futbolo federacija, kuri pradėjo rengti oficialias klubų varžybas. 1948 m. buvo priimta į FIFA nares. 1962 m. tapo UEFA nare. 

2007 m. federacija persikėlė į Nikosiją. Atidarymo ceremonijoje dalyvavo UEFA prezidentas Michel Platini ir buvęs Kipro prezidentas Tassos Papadopoulos.

## Šaltiniai

## Nuorodos
* Oficiali svetainė
Kroatijos futbolo sąjunga

**Kroatijos futbolo sąjunga** (, **HNS**) – Kroatijos futbolo vykdomoji institucija, organizuojanti futbolo lygas: Prva HNL, Druga HNL, Treća HNL, bei jaunimo lygas. Taip pat kuruoja Kroatijos vyrų futbolo rinktinę ir jaunimo U-21, U-19, U-17 ir U-15 rinktines, Kroatijos moterų futbolo rinktinę.

Būstinė įsikūrusi Zagrebe. Dabartinis prezidentas yra Marijan Kustić.

## Istorija

Sąjunga įkurta 1912 m., prieš Kroatijai tampant Jugoslavijos dalimi. 1941 m. liepos 17 d. tapo FIFA nare, bet jos narystė truko iki Antrojo pasaulinio karo pabaigos. Kroatijai atgavus nepriklausomybę paskutiniajame XX a. dešimtmetyje, 1992 m. vėl tapo FIFA nare.

## Išnašos

## Nuorodos
* Oficiali svetainė
Lenkijos futbolo sąjunga

**Lenkijos futbolo sąjunga** (, santr. *PZPN*) – Lenkijos futbolo vykdomoji institucija. Organizuoja Lenkijos futbolo lygas: Ekstraklasa ir žemesnes lygas; Lenkijos futbolo taurę, Lenkijos futbolo supertaurę, taip pat jau neegzistuojančia Lenkijos lygos taurę, kuruoja Lenkijos vyrų futbolo rinktinę. Būstinė yra Lenkijos sostinėje Varšuvoje.

## Istorija

Lenkijos futbolo sąjunga, įkurta 1919 m., FIFA narė nuo 1923 m., į UEFA priimta 1955 m. 2012 m. spalio 26 d. asociacijos prezidentu tapo praeityje garsus lenkų futbolininkas – Zbigniew Boniek.

## Nuorodos
                  
* Oficiali svetainė
Lichtenšteino futbolo sąjunga

**Lichtenšteino futbolo sąjunga** () – Lichtenšteino futbolo vykdomoji institucija. Kuruoja Lichtenšteino vyrų futbolo rinktinę, organizuoja Lichtenšteino futbolo taurę. Lichtenšteinas yra vienintelė UEFA narė, neturinti šalies futbolo lygos. Visi Lichtenšteino klubai dalyvauja Šveicarijos varžybose. Būstinė įsikūrusi Vaduce. Dabartinis prezidentas Reinhard Walser.

## Istorija

Sąjunga įkurta 1934 m. FIFA narė nuo 1974 m. Į UEFA priimta 1992 m.

## Nuorodos
* Oficiali svetainė
Aksajus (Kazachstanas)

**Aksajus** – miestas Kazachstane, dešiniajame Utvos krante. Yra geležinkelio stotis. Netoliese plyti Karačiagajaus naftos ir dujų telkinys.

## Istorija
Iki 1967 m. buvo nedidelė gyvenvietė ***Kazachstanas***. Vėliau jai suteiktas miesto statusas, pradėta vystyti naftos ir dujų gavybos pramonė.

## Sportas
* FK Karagačanak Aksaj (futbolas)
NetJets

**NetJets** – didžiausia pasaulyje užsakomųjų skrydžių bendrovė. „NetJets“ buvo įkurta 1986 m. Bendrovės pagrindinė bazė yra Kolumbe, Ohajuje, JAV. „NetJets“ priklauso „Berkshire Hathaway“ kompanijai.

## Flotilė
„NetJets“ kompanijos flotilė:

**Light Cabin**
* 1 – Cessna Citation Bravo
* 62 – Cessna Citation Ultra/Encore
* 21 – Hawker 400/400XP
* 89 – Cessna Citation XLS/Excel

**Midsized Cabin**
* 2 – Hawker 750
* 33 – Hawker 800/800XP
* 5 – Hawker 900XP
* 
* 13 – Cessna Citation Sovereign
* 58 – Cessna Citation X
* 1 – Hawker 4000
* 27 – Gulfstream G200

**Large Cabin**
* 30 – Dassault Falcon 2000/2000EX
* 1 – Dassault Falcon 7X
* 1 – Gulfstream IV/450
* 1 – Gulfstream V
* 1 – Gulfstream G550
* 1 – Boeing Business Jet

## Šaltiniai
Lesinimas

**Lesinimas** – naminių paukščių (vištos, žąsys, antys, kalakutai) šėrimas. 

## Būdai
Yra keli lesinimo būdai: sausasis, šlapiasis ir kombinuotasis. 

**Sausasis lesinimas**, dažniausiai taikomas pramoninėje paukštininkystėje – paukščiams duodama sausų visaverčių granuliuotų arba negranuliuotų kombinuotųjų lesalų. Lesinimą galima mechanizuoti ir automatizuoti. Taip didinamas darbo našumas, mažinama paukštienos produkcijos gamybos savikaina.

**Šlapiasis lesinimas** – rupiai malti grūdai drėkinami vandeniu, separuotu pienu, išrūgomis ar kitomis vietinėmis maisto atliekomis. Dar pridedama žaliosios masės, šakniavaisių, bulvių. Lesalų mišinys paruošiamas prieš pat lesinimą. Į lesalines mišinio beriama tiek, kiek paukščiai jo sulesa per valandą. Paruoštas mišinys būna birus, nelipnus. 

**Kombinuotasis lesinimas** – paukščiai lesinami sausu kombinuotųjų ir drėkintų lesalų mišiniu. Sauso kombinuotojo lesalo atskiroje lesalinėje duodama visą parą, drėkintų mišinių – 1–2 kartus per parą. Toks lesinimas naudojamas mažuose ūkiuose. Be kombinuotojo lesalo, duodama ūkyje pagamintų sultingų žaliųjų lesalų ir maisto atliekų. Taip didinamas paukščių produktyvumas, iš dalies mažinama produkcijos savikaina. 

## Normavimas
Paukščiai lesinami normuotai ir nenormuotai. Nenormuotai (iki soties) dažniausiai lesinami ūkininko auginami paukščiai ir paukštynuose auginami mėsiniai paukščiai. Veisiant paukščius lesinama normuotai prieš dėjimo laikotarpį arba priverstinį lesinimą. Normuojamas lesalo maistingumas arba sulesinamo per dieną lesalo kiekis. Vištoms priėjimas prie lesalinių būna ne mažesnis kaip 7–10&nbsp;cm, kalakutams – 6&nbsp;cm, žąsims – 4–5&nbsp;cm lesinant sausais lesalais ir 15&nbsp;cm lesinant drėgnais lesalais, antims – 3–4&nbsp;cm lesinant sausais lesalais ir 10&nbsp;cm lesinant drėgnais lesalais. Lesalinių aukštis daromas paukščio nugaros aukščio, lesalo beriama 1/3 lesalines. 

## Šaltiniai
Aksajus

**Aksajus** (iš tiurk. – „baltas vanduo“) gali reikšti:

* Aksajus – miestas Rusijoje, Rostovo srityje;
* Aksajus – miestas Kazachijoje;
* Aksajus – gyvenvietė Rusijoje, Dagestane;
* Aksajus – upė Rusijoje, Aktašo intakas;
* Aksajus – Dono upės atšaka.
Kuprėjus

**Kuprėjus** arba **Savelio jautis** (*Bos sauveli*) – dykaragių šeimos, jaučių pošeimio laukinis porakanopis žinduolis. Paplitęs Kambodžos šiaurinės ir rytinės dalies retmiškiuose. Patino kūno ilgis iki 235 cm, aukštis 170–190 cm, masė iki 900 kg. Uodega iki 100 cm. ilgio. Rudai juodas, kojų apatinė dalis juoda. Patelė pilka arba rusva. Plaukai trumpi. Ragai (patino ir patelės) išlinkę ratu. Aptiktas 1937 m. Retas, gyvena nedidelėmis bandomis.

## Šaltiniai
Leščinskiai

**Leščinskiai** () – XV a. – XVIII a. Lenkijos didikų giminė, turėjusi didelę įtaką Lenkijos ir Abiejų Tautų Respublikos politiniame bei ekonominiame gyvenime.

## Giminė

Pradininkas – Didžiosios Lenkijos bajoras Rafalas Leščinskis (m. 1467), kurio sūnaus, Lenkijos dvaro maršalo Rafalo Leščinskio (m. 1560), iš seniūnijų gaunamos pajamos davė pradžią Leščinskių ekonominei galiai. XVI a. – XVII a. Leščinskiai rėmė reformaciją, jiems priklausantis Lešnas buvo čekų brolių pagrindinis centras.

Leščinskių giminės įtaka baigėsi su Stanislovo Leščinskio, kuris 1704–1709 m. ir 1733–1736 m. buvo Abiejų Tautų Respublikos valdovas (Lenkijos karalius ir Lietuvos didysis kunigaikštis Stanislovas I), mirtimi.

## Kiti žymesni Leščinskiai
* Vaclavas Leščinskis (apie 1576–1627), 1625–1628 m. Lenkijos didysis kancleris;
* Andžejus Leščinskis (apie 1608–1658), 1650–1653 m. Lenkijos didysis kancleris, 1652–1658 m. Gniezno arkivyskupas ir Lenkijos primas;
* Vaclavas Leščinskis (1605–1666), 1658–1666 m. Gniezno arkivyskupas ir Lenkijos primas;
* Janas Leščinskis (1603–1678), 1666–1678 m. Lenkijos didysis kancleris;
* Boguslavas Leščinskis (1612–1659), 1658–1659 m. Lenkijos pakancleris.

## Šaltiniai
Eritrazma

**Eritrazma** (*erythrasma* <  - raustu) – lėtinė odos liga, kurią sukelia *Corynebacterium minutissimum* rūšies korinebakterijos.
Jos gyvena odos raginio sluoksnio paviršiuje, odos raukšlėse. 

Ligai plisti padeda padidėjęs prakaitavimas, asmens higienos nesilaikymas, odos dirginimas dėl trynimosi kūno raukšlėse, padidėjusi aplinkos temperatūra ir drėgmė. Eritrazmai būdingos didėjančios, susiliejančios gelsvai arba rudai rausvos dėmės kirkšnyse, tarpupirščiuose, pažastyse, po krūtimis. Dėmių neniežti ir neskauda. Jų paviršius būna lygus arba raukšlėtas, kartais pleiskanojantis. Negydoma liga gali komplikuotis į egzemą. 

Gydoma, pažeistas vietas tepant antibakteriniu tepalu arba tirpalu. Dėvimi natūralaus pluošto drabužiai.

## Šaltiniai
Praefectus Castrorum

***Praefectus Castrorum***, *kastros prefektas* – ankstyvosios Romos imperijos kariuomenėje trečias pagal vyresnumą legiono karininkas, už kurį vyresni tik legatas ir vyresnysis karo tribūnas ().
Prefekto pareiga būdavo prižiūrėti įrangą ir įtvirtinimų statybos darbus, bet jis galėdavo ir vadovauti legionui, kai nebūdavo vyresniųjų vadų.
Šias pareigas paprastai užimdavo išeiviai iš centurionų, kurie jau būdavo atitarnavę vyriausiuoju legiono centurionu *[[Primipilas|primpilu]]* (). Tad kastros prefektu galėdavo tapti ir paprastas pilietis.
Nemunas (reikšmės)

**Nemunas** gali reikšti:
* Nemunas – upė;
* Senas Nemunas – ežeras;
* spauda:
** Nemunas – žurnalas;
** Nemunas (Skrantonas) – iliustruotas nepriklausomas kultūros žurnalas, ėjęs 1950–1951 m. Čikagoje bei Skrantone;
** Nemuno kraštas – literatūrinis-meninis ir informacinis iliustruotas žurnalas, pradėtas leisti 1964 m. Vitcenkauze-Veroje (Vokietija);
* Nemunas (Klaipėda) – Klaipėdos miesto rajonas;
* Nemunas (ansamblis) – KTU tautinio meno ansamblis;
* Nemunas (ledynmetis) – Lietuvos geologinis periodas.
Liuksemburgo futbolo federacija

**Liuksemburgo futbolo federacija** () – Liuksemburgo futbolo vykdomoji institucija, organizuojanti Liuksemburgo nacionalinė lygą ir kuruojanti Liuksemburgo vyrų futbolo rinktinę. 

## Istorija

Federacija įkurta 1908 m. Būstinė įsikūrusi Liuksemburgo mieste. Nuo 1910 m. yra FIFA narė. 1954 m. buvo viena iš UEFA įkūrėjų.

Nuo 2004 m. federacijos prezidentas yra Paul Philipp.

## Nuorodos
* Oficiali svetainė
Imperatyvinis mandatas

**Imperatyvinis mandatas** ( – liepiamasis, įsakomasis) – renkamojo vietinės, regioninės ar valstybinės atstovaujamosios valdžios organo deputato mandatas su apribojimais, numatančiais deputato atsakomybę už savo veiksmus ir duotus pažadus rinkėjams. 

## Įgaliojimai
Imperatyvinis mandatas suteikiamas prieš rinkimus į atstovaujamąjį organą deleguojamam asmeniui ar asmenų grupei su priesakais kelti mandate nurodytus klausimus ar spręsti numatytus uždavinius. Imperatyvinis mandatas nesuteikia galimybės balsuoti slaptai. Imperatyvinis mandatas supaprastina deputato atšaukimo iš parlamento mechanizmą – galioja atšaukimo teisė.

Vienas pirmųjų imperatyvinį mandatą taikė Abiejų Tautų Respublikos Seimas, kurio atstovai įgaliojimus gaudavo bajorų seimeliuose, kurijose ar kitose atstovus į Seimą turinčiose teisę deleguoti institucijose. 

Imperatyvinis mandatas būdingas autoritarinėms valstybėms, buvo taikomas tarybinio bloko šalyse (TSRS, Čekoslovakija, Vengrija). Tik Lenkija, Rumunija ir Jugoslavija netaikė imperatyvinio mandato pilna apimtimi - ten galėjo būti ir slaptas balsavimas. Demokratinėse valstybėse imperatyvinio mandato nėra, nes tai prieštarauja visuotinio atstovavimo principams. Išimtis yra Bundesrato deputato imperatyvinis mandatas, nes Bundesratas formuojamas ne visuotiniais rinkimais, jo narius skiria žemių vyriausybės bei parlamentai ir jie atstovauja žemių interesams. Iš dalies imperatyvines nuostatas prisiima kai kurių valstybių aukštųjų parlamento rūmų atstovai – senatoriai, atstovaujantys ne visus rinkėjus, o savo rinkiminę administracinę teritoriją.

## Šaltiniai